url: =Pentecost Pawipi Ni ~ Fr. Raphael Khuppi :: ZOMI DAILY\nPentecost Pawipi Ni ~ Fr. Raphael Khuppi\nposted on 25 May 2015 at 1:22 pm Lomkholna: Article, Biakna, RaphelKhuppi\nSawltakte tangthu sungah Khasiangtho pen Huih lim tawh hitaleh, lei tawh kibang meikuang lim tawh hitaleh na kigenteh hi. Bang lim banglim tawh ih genteh zongin, theih huai thu leh ciapteh ding thu in tua Khasiangtho in Vangletna nei hi cih thu ahihi. Tua vangletna pen Nungzuipi te aki khel sak vangletna hi a, pau namkim gentheihna leh pau namkim theihtheihna ahi a masa pen leh alian pen kikhelna zong ahihi.\nPasian Khasiangtho tawh kisai pen Jews minam te upna leh laigelhna te ah thuciam lui hun kum tampi lai pek in kimu thei khin hi. Tuni a kisim Salaan la kidawnna ah, “Na Khasiangtho hong sawl lecin leitung in a thak asuak kik ding hi” ci hi. Piancil Laisiangtho sungah zong leitung apiang sak pen Pasian’ Huu or “kha’ ahih lam hong thei sak hi. Jews minam te in ahih leh tua akipiang sak leitung pen athak suak kik ding cih lametna nei uh hi.\nKha Siangtho hong kumsuk ni pen Jew minam te pawipi “SHAVUAT” ni hi a, Greek kam in Pentecost kici in, Paska pawi zawh ni sawmnga ni ahihi. Tua pawipi pen Pasian in Moses tungah “Torah” or “Thukham” apiak ni in zong kiciam teh thei hi. Tua pawini in Pasian in mipite zuih dingin thukham Suangpekpi nih tungah a “Huu” guangin, tua thukham na nunta sak hi. Christian hun Pentecost ah ahileh Khasiangtho amaute lungtang sungah khahkhia in nungta sak hi.\nEtkak theih dingin, Theophany” akici Pasian’ kilahkhiatna pen Sinai mual tungah hitaleh Pentecost pawini Nungzuite kikhopna inn ah hitaleh kimu thei hi. Tua munthupi nih tuak ah, Meikuang kimu thei a, – khat pen sawlbawk kuang hi-in, khat pen Nungzuite tungah akhawl lei tawh kibang meikuang ahihi. Torah cih kammal pen “Hilh” cihna zong hi a, Khasiangtho zong pen a “Hilh” dingin hong pai ahihi. SHAVUAT pen Judaism akici Judah biakna apiankhiat ni or asuahni ahi mah bangin, Pentecost zong pen Christian te suah ni ahihi.\nTuni Misiangtho Paulu in zong Khasiangtho thu limtak in hong kuppih hi. Khasiangtho omlo hileh kua mah in Jesu Topa um theilo ding hi cihi. Tothum Pasian khat ii pianzia zong Paul in hong mu sak hi. Khasiangtho pen thupha nam tuamtuam te luankhiatna, Christu mintawh eiten pawlpi ading nasep tuamtuam ih neih zia, leh tua nasep khempeuh Pasian minthanna dinga ih sepzia te Paul in hong hilh hi. Eite khempeuh Christu sungah Pumpi khat bang ihhih leh Khasiangtho pen eite nuntakna ding leh khut le khe te a kisam sisan a puak “Sihuipi” ahihi.\nTua ahih manin, Pentecost pawini pen ei ading in Pawlpi suahni mawkmawk bek hilo in, Pawlpi sunga om thuzui khempeuh te Tothum Pasian khat sungah pumkhat ih hihna leh tua Tothum te in Pasian cih minkhat bek tawh a kalsuan zia te zong ih phawk ding ni ahihi. Pumpi khat bek tawh kizom vive ih hih zahkhat in, khat le khat kideidanna, ki nenniamna, ki zawngkhalsakna te om lo a, pumpi ading a thupitna akikim ih neih lam ih phawk den ding zong ahihi. Hih thu hangin Paul in a thu khupna ah “Eite Jews ihi a, Greek ihi zong, sila ihi a, silalo ihi zong pumpi khat sungah tuisawpna sang ih hihi” ci hi.\nTua ahih manin, ih kinial thei zel den ahi, – thuzui nautang “laity” te sang Pasian nasem phunggyi, sister, brother te’n Pasian maipha mu zaw… Numeite sang Pasal te manpha zaw…mizawng te sang mihau te’n vaang nei zaw – cih banga kinenniamna te beisak ding hun hita hi. Hih te in Christian lungsim picing hilo hi. Khasiangtho in eite khempeuh Pumpi khat sungah hong gawmkhawm in, eiten zong eitan ciat nasep ih sem hi. Khut ii nasep a sem ih om a, khe ii nasep a sem ih om hi. Mit nasep a sem ih om mah bangin, lungtang nasep a sem zong ih om hi. Ei sepna ciat Pumpi ahi, Christu leh Pawlpi adingin thupi in manpha hi. Raphel Khuppi Ref: Homily of Bishop Ron Stephens\nPrevious: Tulsa: Myanmar World Cup USA 2015 – Final te\nNext: Supna Lianpen! ~ Rev. Fr. Damian Dal\nHongtung ding Kiteelpina leh CRPP


timestamp: atn

url: =Muh ciil Melbourne – 10 ~ Hau Za Cin :: ZOMI DAILY\nposted on 5 October 2015 at 8:29 am Lomkholna: Article, Hauzacin\nMuh ciil Melbourne – 10\nInn sung ka lut ma un kongbiang ah na kigual diudeu in hong na muak uh a, koh a lengla teng zong ka lut phei daudau uh hi. Ni Dim in hong makaih a, khat khit khat a min uh gen pheiphei in a tawpna ah Sia Hum tawh ka kimu uh hi. Inn sung na tangzai in na nopci mahmah a Zomi sungah mi thupi mahmah leh a min a kimangngilh ngei nawnlo ding Pu Vum Ko Hau maan tuamtuam zong na kisuang zihziah hi. I mi thupite bangzah in manpha in bangzah in it huai uh hiam cih hong phawksak a, ngaihsutna sau sak dandan mahmah a, ka om sung teng uh hunlui ah lungsim khualzin vangvang a, hong lungzuan huai mahmah mawk hi.\nPu Vum Ko Hau pen i theihsa mah bangin Kawlgam suahtak nadingin nakpi takin nasem leh Zomi te i nuntak a noptuam theihna ding leh nuntakna kicing i neihna dingin a hanciam mipil makai khat hi. Japan gal sung khempeuh Zomi te tenna mun teng ah bawlsiatna leh mat leh hen a kithuak lai in mipite hong gum dinga hong hanciam leh a kisam banga kamphen leh makai a sem, galte thudot khat ahi hi. Zomi hong huaina hangin nopmawh a thuak tampi om hi cihte i theihsa hi. Zomi leh Zogam ading bek in semlo in Kawlgam suahtakna dingin zong amah leh Aungsan in 10 Downing Street ah hawh in a vai nunung va sai in, laidal tungah a min uh gelh in “Kawlgam pen Kumpinu khutsung pan inntuanta ding hi” cih laidal hong pua kik uh hi. Tua level tun ding cih pen a baihloh dan a theite in a thupina kitel mahmah ciat hi. Tua i mi thupi khat Ni Dim innsung i lut ciangin a mel muh pah theih dingin na om ahih manin minam itna leh minam khualna cih pen a mite mahmah i it ding ahihna hong lak hi, ciin ka ciamteh hi. Pu Vum Ko Hau leh a innkuan maan, ulian a hih laia a kizepna etlawm nonote, a kipahtawina maan leh ama lungnopna (hobby) gamtat tuamtuam maan i muh ciang a taktak in a mel kimu thei lai in a aw kiza in kam khat beek kiholim thei hileh cih bang kingaihsun a, ama khansung in Zomi upate in “gual tungtuang” a cih taktakte hi mawk ei ka ci bek hi. Maban zop ding hong nusiatte a mualsuah zo zel dingin Topa in Zomi te thupha tawh hong makaihta hen.\nNi Dim lengla dona niangtui sabuai (tea table, coffee table) tungah laibu a sah mahmah vive hongkhat na kiciang viatvuat a, a kisap banga et pahpah theih ding reference leh concordance laibute na himawk hi. Ulian leh mithupite innsung hibang a ngeina hi. Laibu zong Zomi tawh kisai hi in innkuan kim ah a kimu mengmenglo, a kinei zolo laibute hi a thubul ngaihsun mite neih hamtang te ahi hi. Mi nautang innsungah laibu a kikoihte hilo hi. Zomi sungah laibu a deih ngiat khat in mi inn ah ka hawh ciang a laibu neihdan uh pan a innkuan nuntakzia ding uh ka theihna khat om ci hi. Gam tampi a zin khin leh mun tampi, mi tampi mai ah thu a gengen khin leh mihing lungsim a tel mahmah khat in a gen pen ka phawk mahmah hi. Mi thupi i cihte in a thupitna uh a kilatna khat na om hamtang himawk hi. Lasiam i cihte zong a lasiamna uh a tuampi khat na hi a; thugen siamte zong; laisiam i cihte zong tua bang mah. Zomite i sepna lam khat tek beek ah i hanciam a, a siam mahmah i hih sawm ding hong phawksak hi. Lai Siangtho bu a tuamtuam, pau tuamtuam in a kigelhte na nei neunau a, Zomi kua peuh Ni Dim kiangah lengla in Lai Siangtho sim nuam leh a simtheih khat beek om ding cih ka phawk hi. Mipi ading khual, mihing pau tuamtuam i om hang i biak Pasian a nungta khat bek a bia ihihna hong phawksak.\nAnnekna dawhkang (dining table) tungah annek cianga kilawm ding leh i lungsim thaksuak sak ding, i lung hong nuamsak dingin paak san sitset na koih diudeu a, miliante annek na sabuai hipah lian hi. Uliante in ann tampipi nelo in ahi zongin lungnuam takin ann ne hit hiat uh hi cih khawng i muh zel pen hihbanga paak kilawm nono tawh a zem uh dawhkang tungah ann a nek man uh na himawk ding hi. I khuak fresh sak mahmah ding leh i kamlimna a behlap ding na himawk hi. Dawhkang pen puanpak tungah pak kilawmtaka kizem puan tawh khuh in a tungah paak hoihnono kizem a, tua gei ah ann lim nono kilui nek cih mawk pen pakhuan ah annek tawh kibang himawk hi.\nA inn sungah lim mawkmawk kisuanglo in, bangtung khempeuh ah milim a khiatna nei vive ksiuang zihziah a, lim khat i et ciangin thupiang khat a genna hipahpah cih bang hi. Hun manpha phawk huai khat, milian khat a nasep hanga mi tampi in a it mahmahte, a phawk mahmahte na hi uh hi. Lim tampi a kisuang zihziahte ka et kawikawi leh ka lungsim hong lawng mahmah khat pen Carbon Tax tawh kisai Australia gam ah a kizat dan ding, a hoihna a hoihlohna cihte PM Gillard in a genna leh kumpi uliante in a genna uh, mipil scientist te leh nek leh dawn a sukkhak ding dan a genna te uh na kihel hi. Tua pen, Carbon Tax tawh kisai, hun khat laiin ka buaipih mahmah leh thului zong limtak ka gelh ngeina ahih manin a mawkmawk ahihlohna ka tel semsem hi. Kumpi tampi in a buaipih uh, kumpi pawlkhat in a gam sum muhna siasak ding ahih manin ‘hoihlo’ hi cih thei taleh a kitheihmawhbawl uh thu ahi hi. Leitung leh mihing nuntakna a itte adingin carbon tax pen kitheihmawhbawl theih nam hilo hi.\nTu nitak annek ding pen Pa Nang Suan Piang Suante te nupa in Sia Hum vaidawnna ah a kihelte khempeuh nek dingin a sik uh ahi hi. Pa Piang pen hong kigengen leh Murlen ah tawmvei hong teng ngei Pa Kam Suan Khai naupa na hi a, a khualui uh Pimpih hi in, tun bel khuapi ah na kisuanta uh hi. Pa Kam Suan Khai pen ka neu laiin Murlen ah koh inn ah hong om in ka innkuan khat bangin ka ngaihsut uh hi. Kei neulai uh ahih manin khawngma leh suaklu lo khawngin ka pai uh a, aman hong lawhsak in, saman a om ciang sa puakna ah zong hong tawnpih zel in a nung ka zui zel uh hi. Sazuk, Sakhi, Vompi, Ngaltang, Saza, etc tamveipi ka pua khawm kha uh hi. Khatvei vaimim lo gei thangsiah ah saza awk a, singmam dawn ah temta hencip in a dawt leh saza in a ki tawh a temta na pikkhiatsak ziau a, thatlum zolo in inn ah hong ciah a, thau tawh delh in ka pano ten a kaplum uh hi. Hun sawtpi a kikhen ngeisa khat lamet lohpi a ka kimuh uh ciang leitung pen cidam peuh leng i kituah theihlohna ding omlo, leitung neucik hi cih hong phawksak hi. Tun Pa Piang leh a zi Nu Vung in Australia gam hauhna a kuihkhiat zawh zahzah uh amau a hidingin thupha ngah in mun hoih, khua hoih ah Topa in puak hi. Hauhna, nopna, cidamna, sumnu, sumpa te lam in nuamsa dingin zong ka lamen a, ka deihsak hi. “Cimnuai a sa kibak Geltui ah kithuk” cih bang ka phawk mai hi. Mite tungah nahoih sep ding kidam het kei ni; khangluite in, “Khatvei leh sim sing pak, khatvei leh zo sing pak,” na ci uh hi.\nGilvah tak in Pa Piang te hong huan nitak ann limci tak a pai khempeuh in ka ne uh a, Bawngsa leh Aksa, Voksa leh anteh limci nono nek ziahziah pen Australia pai a nopna hi a, hampha ka kisakna uh khang semsem hi.\nZomi Doctorate thak Rev. Dr. Thang Hum tawh kimu: US pan hong pai Sia Hum vaidawnna ahih manin tuni Ni Dim te kiang hawh ding pen ka ngaklah khin uh hi. Ka tun uh ciang kimu pah in, amah tawh annkuang umkhawm, tomvei holim khawm kha thei ka hih manin hampha ka kisa hi. Zomi Pasian nasem khat leitung gam thupi pen pan gam thupi dang khat mah ah a mipihte kiangah Lungdamna Thu pulak ding leh Kha lam nuntakna ah annvak dingin hong pai vingveng cih pen thupi ka sa ngiat hi. Kiphatsakna hilo in thupha hanga lungdam man ahi hi. Kum 100 val paisa hun ah khuavak hong kipuak ciuciau pen na sang in na kem in, mitsak lo in tua khuavak kipiasawn zel ihih manin hih nite a mu ihi cih ka ngaihsun hi; Siapa kiangah bel ka gen kei hi.\nSiapa pen tunai diak in Ph.D. ngah ahi hi. Ahi zongin kiniamkhiat hit hiat in, migi mahmah a, kiphatsakna lungsim cih bang neilo hi. “Na degree ngah thu hong kitangko ziahziah kei si e?” ciin ka dot leh, “Mi ngahloh lah hilo a, uangtaka tangko luat zong kisam kasa kei mai uh hi,” ci hi. Mi thupite lungsim pen thuk theih semsem leng a ciil in a maingap huai phial hangin na ciim mahmah, na zahtakhuai mahmah uh hi. Amau leh amau thupi, nasia ciin kipulaklak kullo ahi hi. Mite in a gamtat, a luhek, a kammalte pan tel lel uh hi. Unau sanggam khat, beh leh phung kinaih mana ka phat hilo in ahihna a gen ka hizaw hi. A lawhcinna thupi hangin amah leh a innkuanpihte ka lungdampih uh hi.\nMinam pau a theihlohte kiangah Lungdamna Thu gen in a nupa un na asep uh kamphen a kisap hunte ah haksatna om thei zel cih a gen ciang ei kiang hong pai masate nuntakzia ding khawng hong ngaihsun sak hi. Amau zong a nasepna mite pau a sin sawm thu uh leh a hanciamna te uh a gen ciang thupi ka sa a, mihing in hitheilo ding i cihte piangsakpa tawh pangkhawm peuh leng piangtheilua hi cih hong musak hi. Zomi te pen lungsim thupi mahmah a neite hi hang ka ci hi. Tua bang thupha zong a mawk neih ihih ding ka um kei a, hong pia, hong guan, hong neisak khat om hiding cih ka um ngam hi. Pan peuh leng kizom zo a, zom peuh leng kimualsuah hamtang hi. Muh theihloh a hong makaihpa khut vanglian kasa hi.\nNitak thunget kikhop: Nitak ann gilvah takin a kinek khit ciangin Ni Dim in mipi hong kaikhawm in khat khat in mel kilahna leh kimeltheihna hun hong nei a, Sia Lian in thunget kikhop hong makaih suak hi. Sia Hum in tomcing takin mipite hong hanthawn a, mai ni thum sung thusinna leh Kha lam annvakna ah kalsuanzia ding hong pulak a, kilawp khol in, kingaklah mahmah hi. Ni Dim in “Zo Suanh Khang Tangthu” pan a photo copy hong hawm in Suantak leh Suante leh Zamang leh Dopmul cihte khangthu limci takin hong gen a, Suante pen Suantak tawh unau hilo zaw in khang thumna hisuk zaw ahihna hong lak hi. Unau sungah a naupang pen dana ka theih pen ana hilo cih ka phawk hi.\nKei zong thugenna tomno hong pia uh a, ka lungdamna leh hih bang hun manpha sungah i kimuh theih hampha ka kisakna thute ka gen hi. Zomi te pen koikoi ah om leng kinungta hi. Gam thupi tungte zong nungta zo, gam haksa ah zong kinungta zo, kithuakzo veve, mun koi peuh ah a hanciam nuam minam hi hang cih ka gen hi. Hamphatna tampi a ngah thei dingin i om leh tampi ngahsawm ding, nasep hahkat ding, thanuam ding. Mi adingin thupha i hih theih leh i thupha imciplo in pia khia ding, hawmkhia ding hi hang. Gam lianzaw leh khangto zaw ah i om leh lungsim zong lianzaw sak, khangto zaw in nuntak sawm pah ding. Mite khekhap delhlo dingin mi tawh kikal kim in kiton ding, i makhelh zawh leh mite mai ah taai ding, mite tung-et, mite delh hiding hanciam ding….\nHun nuam tak kizo hi. Holim nuam lai mahmah tase leh zan hong sawt deuhdeuh a, inn kigamla pipi, nai 1 val sung mawtaw tawh taina pan hong pai khawng zong om ahih manin zan 11:00 pawl in ka kikhen uh hi. Ka ciah ding uh ciangin Ni Dim in ka lawmnu Cingpi paak pia hi. Mi thupite a kideihsak uh ciang lungnuam takin kiciahsak uh hi. Ki itna hi a, kingaihna hi in, kideihsakna ahi hi. Ka pi in a nuntaklai, “Ni khat hausa sem” “Ni khat sakhi thau” acih bangin tuni pen mipi banga hong kibawl ni hi ciin ka ciamteh a, hampha ka kisa hi. Ni Dim in ama khawi ngiat pak san zihziah hong piak pen a manphatna, value and meaning, ka suut zo kei hi.\nTopa in Ni Dim zong cidamna thupha hong piaksak henla, masuan mazap ah gualzawhna leh daupaina tangin khansau in a nuntakna nuamsa, lungnuamtak in hong zangsakta hen. Pa Kim zong cidamna thupha hong piaksak in, nasep maban zom thei dingin a thahatna hong bucing kikkik tahen. Tu nitaka kikholhpih, thungetpih khempeuh leh US pek pan van leh lei a bawlpa ading nasem Sia Hum tawh hun zatna khempeuh mangngilh om thei nawnlo ding hi.\nHih bang hunphate cik ciang a kimukik zen tam maw…..\nPrevious: Sinlai Va Bang Hong Phawng\nNext: Ka muhpak US Gamthu pawlkhat (16) ~ Awn Za Pau\nKisiknalo tawh mawhna maitheilo ~ Suangh Dal\nPawlpi bangzah? Hausa bangzah?


url: =Gualzawh nading in akisam lungsim puakzia ~ CS Dal :: ZOMI DAILY\nposted on 25 October 2018 at 7:58 pm Lomkholna: Article, CSDal\nLeitung ah apil asiam khempeuh gualzo in lawhcing khin gai lo uhhi. A khuasuak zolo mipil misiam zong tampi tak om hi. Tua mah bang in apil asiam pen a hih loh hang gualtung a tuang zong tampi tak om veve hi.\nGualzo ding, lawhcing ding cih ciang in mi lian, mi thupi, mi minthang suak ding cihna hi pah lo hi. Sepna khat peuh ah atawp dong sem zo ding, masuan khat peuh matut zo ding, vaikhat peuh zosiang ding cih na a hihi.\nTua a hih leh sepna khat peuh ah gualzawh na ding, maban khat peuh ah matut zawhna ding bang kisam pen hiam?\nDr Carol Dweck in sepna khat peuh ah gualzawh na ding, matut na ding in lungsim puakzia thupi pen hi ci hi. A mah pen lungsim khangtoh na lam sinna (development psychology) ah a madawk a minthang mahmah khat a hihi. Stanford, Columbia leh Harvard sanginn pi te ah professor a sem ngei khat hi.\nA ma muhkhiat na ah lungsim puakzia tungtawn in gualzo ding maw, guallel ding cih ki gen thei hi ci hi. Lungsim puakzia a dik nak leh apil pen, asiam pen te hih loh hang in nasep na leh masuan khat peuh ah lawhcing na ki ngah thei hi. Lungsim puakzia a dik kei leh apil pen asiam pen te zong khuasuak zolo thei uhhi.\nLungsim puakzia nam nih\nLeitung ah mihing te lungsim puakzia nam tuamtuam om mah ta se leh, a bulpi in nam nih in kikhen thei hi.\nPawlkhat te in pilna siamna cih pen Pasian in a tuam vilvel in hong piak hi a, sintheih leitheih hilo in pianpih talen hi ci in upna nei uhhi. Tua bang mite pen Tualsuak lungsim (fixed mindset) a nei te kici hi. Genteh na in, laipil laisiam te, music siam te, tuukpeng suihsiam te, limsuaih siam te cih pen a tualsiam ngiat, a tuamdang ngiat hi ci in upna nei uhhi.\nA dang pawlkhat te in a pilsa, a siamsa in kisuak lo hi. Pilna siamna cih pen hanciam in sin leng a kingah thei, a kisiam thei thu hi ci in upna nei uhhi. Hi bang mite pen Akhangto lungsim (growth mindset) nei te kici hi.\nTualsuak lungsim maw, akhangto lungsim maw?\nEi leh ei mahmah zong Tualsuak lungsim maw, Akhangto lungsim koi nei zaw cih a kician in kitel khin lo hi hang. Na tel nop leh na hamsat hun, vaipi khat peuh sem ding in na kipat hun ngaihsun kik in. Tua bang hunte ah Tualsuak lungsim nei te pen lung himawh baih leh patau baih zaw deuh uhhi ci hi. “Mite bang in pilna siamna lah nei lo; thahat na lah kicing lo; hoihna lah nei lo; hauhna lah nei lo” ka semzo mawk tam maw cih bang in ngaihsun masa thei uhhi. Tua ziak in, hamsat na leh lungkiat na a tuak uh ciang; sepna khat peuh ah a tangtung zawh loh ciang, “ka pilna in ban lo/ tuk lo hi” ci in, lungkia in hanciam nuam nawnlo uh a hih man in, a gualzawh zah ding in gualzo zolo uhhi.\nTua ban ah Tualsuak lungsim a nei ten a mau dinmun leh midang te dinmun tehkak phadeuh uh a hih man in, lungkim na sang in lungneu na leh thanem na cih te zong hau zaw deuh uhhi.\nAkhangto lungsim a nei te pen vaikhat peuh a sep ding ciang, pilna siamna a kicing in a nei kei ta phial zong un, thum masa lo in sep ngamna (hangsan na) lungsim nei uhhi. A gual lelh ding (failure) zong lau lo; khialhna a bawl khak ding zong kihta lo uhhi. Ka khial kha tam maw, a hoih kei kha tam cici lo zaw in, a theih huai a kisam thute sin pah uhhi. Hanciam na leh thalawp na tawh hongsem pah uhhi. Tua ziak in lungkiat hun, thanem hun leh hamsat hun a tuak uh ciang in zong thuaksiam zaw deuh pah uhhi. Lungsim cidam in thuakzawh na (resilience) hau uh a hih man in, tam veipi a puuk/tuuk uh hang in a tawpna ah gualzawhna hong ngah thei uhhi.\nGamhau gamlian a om mangkang te in Akhangto lungsim puakzia neih ding pen thupi sa mahmah uhhi. Tua ziak in a naupang te un ‘‘akhangto lungsim’ a neih theih na ding in lai sinna sanginn te bek ah hi lo, innkuan sung mahmah pan in a neu tung a kipan in pantah uhhi.\nAkhangto lungsim puakzia neih nang naupang te pattah zia ding\nMipil tampi tak te muhkhiat na ah lungsim puakzia pen upmawh sang in kikhel baih mahmah zaw hi ci uhhi. Naupang te in Akhangto lungsim a neih theih na ding in nu leh pa te, lai hilh sia te leh thu hilh sia te in a sep theih ding tampi tak om hi.\n1) Ngimna sang/lian pipi neisak ding\nNgimna leh lam-et na a niam ciang in hanciam na, thalawp na zong tawm zaw pah thei hi. Tua a hih man in, na ta ten a ngah zo kei phial ding zong in, ngimna sang pipi a neih theih nang hanthawn in. Ahi zong hanciam na leh thuakzawh na a kisap lam zong phawksak in.\nGenteh na in tuukpeng suih a siam hetloh hang, “hanciam in nisim sin den” peuh le cin ni khat ni ciang a siampen suakzo ding hi teh cih bang in thapia in. Tua in ama a ding in thalawp na leh hanciam nopna te khangsak ding hi. A suakzo het kei takpi phial zong in a hanciam na tungtawn in a hoih ciang khat hong tung zo thei ding hi. Mangkang ten ‘self-fulfilling prophecy’ ci in nuihciam tonglel te zong taksa suak thei takpi hi. Kampau in a khap tawn hi. A hoih in na kampau leh a hoih ki ngah takpi thei a, a sia in na pau leh a sia ki ngah thei hi cih na hi.\n2) Phatsiam ding zong kisam hi\nLeitung ah phatna a ngaidam lo kua mah omlo hi. Tuaziak in phatna pen naupang te lungsim puahphat na ding in a muibuun penpen galhiam khat a hihi. Banghang hiam cih leh naupang te pen phatna a ngaidam mahmah te hi. A phadeuh in nu le pa te phat ding, sia/ siama te phat ding pen ut mahmah uhhi.\nAhi zong in phat dan siam kei leng a dik ding sang in siatna zong piangsak thei hi. Ei Zomi te ngeina ah naupang khat peuh i phat ciang in, tangval mah si, nungak mah si, pilmah si, siammah si cih ciang bek in kiphat thei hi. Tua in hoih khin lo hi.\nPhatna na piak sim in, banghang in phatna pia na hiam cih theih sak ding thupi mahmah hi. Tua hi leh naupang ten mailam ah phat ding a ut ciang in, bang sem ding, koi ci bang in gamta ding cih thei pah uhhi. Na phat ciang in zong, a pilna a siamna (result) te na phat sang in a hanciam na te, asep abawl zia te (process), a ngaihsut zia (idea) te phat ding thupi zaw lai hi. Tua in nasep hanciam nopna lungsim leh thu ngaihsut siamna ding a guanguan na hihi.\nGenteh na in gualzawh na khat peuh angah leh, “pilsi cia, siamsi cia” na cih sang in, “na hanciam na mahmah thupi sa ing”, “na cihtak na, na kuhkal na mahmah hong pakta ing”, “nasep dan/ na thu ngaihsut zia mahmah thupi sa lua ing” ci zaw in.\nTua mah bang in a gual-lelh hun ciang in zong thapiak theih ding kisam hi. Genteh na in tai kidem na ah, a tawpna a ngah phial zong in, “lungkia lo in a tawp (finishing line) dong na tai tantan mahmah angtang lua ing”, cih bang in ki phat thei hi.\nHibang dan in phatna na piakciang in mailam ah hamsat na (failure/ difficulty) a tuak uh ciang in, lungkiat loh na ding leh thuakzawh na a kisap lam a phawksak na hihi. Hanciam na om lo, thuakzawh na om lo in, gualzawh na omlo hi cih lungsim a guanguan na hihi. Mailam ah bangbang a tuak zong in semzo ding cih lungsim nei pah ding uhhi.\nTua hi lo in, pilsi cia, siamsi cia in ci in na phat ciang in apil takpi, asiam takpi kisa kha thei uh a, amau sang apil zaw, asiam zaw khat tawh a kituak ciang, haksak na khatpeuh tawh a tuak khak uh ciang, hanciam ding sang in thanem in lungkia thei zaw uhhi.\n3) Mi minthang te tangthu tawh hanthawn in\nLeitung ah hamsat na tuak kha lo, lungkiat na tuak kha lo in a minthang, a gualzo kuamah omlo hi. Tua a hih ciang in a minthang te tangthu pen hanthot na in ki lim zat mahmah hi. A minthang lak pan in, na tate in kua deih pen hiam cih theih sawm in. A lungkiat hun leh hamsat na a tuak hun ciang in, tua a minthang te nuntak na tangthu te hanthot na in zang in, gen zel in. Genteh na in Lai siangtho sung ah mi siangtho nungzui pi Paul pen Pasian thu-um nungzui a suahma in thu-um mite a that, a bawlsia sia mi khat ahih lam cih bang ahi zong; US President Abraham Lincoln tangthu cih te ahi zong; Scientist Stephen Hawking tangthu cih te ahi zong; Sengam ah mihau a minthang Alibaba company nei pa Jack Ma tangthu cih te ahi zong zat theih ding in hoih mahmah hi.\nKimawl na lam ahi zong, lai sinna na lam ahi zong, sumbawl na lam ahi zong, kumpi nasep na lam ahi zong, Pasian nasep na lam ahi zong genteh na ding in zat theih ding tampi tak om hi.\n4) Khialhna te ah mawhsak kei in\nKhialhna khat peuh a bawlkhak ciang in tai gawp in mawhsak pahpah le cin mailam ah a khialhkhak ding lau na tawh bangmah hong semngam nawn lo thei ding uhhi. Na thu hilhna te zui nuam lo in, khialh na khat peuh hong bawl in nat leh sat a thuak kha phial zong in, mawhsak na kammal zat khak loh ding hanciam in. Nang gen kul loh in amau leh amau zong na kisuang khin mahmah ding uhhi. Kawlten liamma tung ah ci sawhbeh nawn ken ci uhhi.\nLeitung ah a khial ngeilo kua mah omlo a hih lam phawk tawntung in. A phadeuh in naupang te in khialhna a bawl ding pen a ngeina mahhi. Khialhna a om ciang bek in khantoh na om thei pan hi. A khilhna te phat in, thapia zaw in. Genteh na in, temta zanglo ding cih na genkhit ciang temta hong zang teitei in hong ki-at kha in a khut hong liam ciang, “ka thu nong man loh na thuak pah na”, ci in na mawhsak sang in, itna tawh a liamma tuam sak in la, mailam ah temta a zatciang a kidop siam ding a thupit lam gen pih zaw in.\nNaupang te pen hun piak ding kisam mahmah hi. Leitung ah mihing khat a khantoh theih na ding, a lungsim picing na ding in khialhna, gual-lelhna, hamsat te tuak khak ding zong kisam hi. Tua te tungtawn in leitung nuntak zia ahoih lam a sinkhiat theih ding thupi hi. Tua in a khan tawntung in zuisuak ding hi. Taina/ mawhsak na in launa leh maizum na suaksak a, tomkal sung thumang na piang sak bek hi. Sau vei lo hi.\n5) Lunglau loh nang hanthawn in\nMihing te khuak pen nisim hunsim in a thakthak a sin den hi a, theihsa sang in theihnai loh thu tamzaw hi. Genteh na in muh ngei loh na khua dang, gam dang khat peuh i pai ciang, theih ngei loh mipawl te tawh i om khop ciang, nasep thak khat peuh i lut ciang, lai sinna te ah laihuan hun hong tung ciang, ki lungtau (nervous) thei tek hi.\nLung patauh pen a ngeina hi a, mikim in a kinei tek hi. Tua bang hun ciang in, “a hoih pen ding in nasiam tawp in hong sem in, a piang bangbang tawh lungkim ding hi ung” cih bang, gen theih ding ki lawm hi. Khamuan nang, lungmuan nang thapia in cih nopna hi.\n6) A khangual te tawh tehkak ngei kei in\nSepna khat peuh ah gualzawh na i ngah zawh loh ciang in khat veivei nu le pa, sia le siama te in, “lawm lawm aw, na lawmdang ten bawl thei uh, siam thei uh, ngah zo uh, nang bang a ci pha deuh” a hi zong, “midang te khangto mahmah eimi te lah kiam suk tektek” cih bang in midang te tawh hong ki tehkak thei zel hi. Hong deihsak man leh hanciam ding a deih man uh hi mah tase leh, midang te tawh tehkak na pen a hoih hi lo hi. A lungsim uh nawngkai (pressure) sak zaw thei hi.\nMihing te pumpi khantoh zia pen khat leh khat ki bang kim khin lo hi. U nau a kipeeng te na leng zong ki bang khin lo ding uhhi. Tua a hih ciang in lungsim khantoh zia zong ki lamdang a, a tei baih deih, a siam baih deuh a om ding a ngeina mah hi. Lungneu na ding leh lungkiat na dingin, cikmah hun in midang te tawh tehkak ngei kei in.\nLeitung ah a pil deuh, a siam deuh cih pen a om mah hi. Tua ziak in leitung ah a minthang deuh, a gualzo deuh, a hau deuh, a siam deuh zong om pahhi. Ahi zong hanciam na leh thuakzawh na a omloh man in a khuasuak zolo mipil misiam tampi tak zong leitung ah omhi. Tua hi a, mite zah in pilna siamna i neih loh hang, lungsim puakzia a pha neih ding thupi hi. Gual-lelh hun, hamsat hun, lungkiat hun te ah puk lo in, tho kik tantan ding, thuak taitai ding, hanciam tangtang ding, kuhkal takin sem teitei ding – tua hi peuh leh ngimna leh sepna te ah nikhat ni teitei ciang gualzawh na ngah ding cih pen lamet na tam mahmah hi. (C.S Dal – Zo ngeina Khuado Pawi 2018, Zomi Innkuan UK ah thu genna sungpan)\nEtkak ding leh simbeh theihding laibu pawlkhat, Manglai tawh asim nuam ten anuai a mun te pan in a kicing zaw in kisim thei hi.\nPrevious: Asia Pacific Summit of Refugee Meeting nuamtak kizo\nNext: Lorry mawtawpi ahawlkisin naupangno khatin palik mawtaw 2 phutsiatsak


url: =Princess Caribbean Princess 20 Night Panama Canal Cruise departs Fort Lauderdale (Port Everglades) | The Cruise Web\nFort Lauderdale (Port Everglades),Cartagena, Spain,Cristobal, Panama,Gatun Lake, Panama Canal, Panama,Limon Bay Panama Canal, Panama,Georgetown, Grand Cayman, Cayman Islands,Princess Cays, Bahamas,St. Thomas, U.S. Virgin Islands,Port of Basseterre, St. Kitts, St. Kitts and Nevis,St. Lucia, Caribbean,Antigua, Antigua & Barbuda,St. Maarten, Netherlands Antilles\n20 Night Panama Canal Cruise sailing on the Caribbean Princess\n5:00 AM 3:30 PM


url: =Freesound - Sounds downloaded by el_vampi\nSounds downloaded by el_vampi\nFridge, freezer, hum, convenience store, shop (2012).wav - mp3 version Fridge, freezer, hum, convenience store, shop (2012).wav - ogg version Fridge, freezer, hum, convenience store, shop (2012).wav - waveform Fridge, freezer, hum, convenience store, shop (2012).wav - spectrogram 137274.0\nFridge, freezer, hum, co...\nHum and fan noise of freezer in convenience store. Sony M10. 2012.\nCVS.mp3 - mp3 version CVS.mp3 - ogg version CVS.mp3 - waveform CVS.mp3 - spectrogram 111870.0\nThe front sliding doors at a convenience store.\n1 triste hembra.wav.wav - mp3 version 1 triste hembra.wav.wav - ogg version 1 triste hembra.wav.wav - waveform 1 triste hembra.wav.wav - spectrogram 922.449\n1 triste hembra.wav.wav\nsagrada familia cathedral mass gloria.wav - mp3 version sagrada familia cathedral mass gloria.wav - ogg version sagrada familia cathedral mass gloria.wav - waveform sagrada familia cathedral mass gloria.wav - spectrogram 54298.6


url: =Khangthak Zomi te khualzinna ah Phawkdingthu :: ZOMI DAILY\nposted on 26 October 2015 at 7:19 am Lomkholna: Article, Theihhuai\n(Things to remember in Migration of present Zomi) Ei Zomi te sung ah hunkhatkhit hunkhat, ih nasep/lunglutna (interest) te hong ki khelkhel hici in kamu hi. Ih pianna gamah ann kikhamlo a hih manin, a hunhun in mundang, khuadang ah khangtohna/ lonona zong ding in ki kuankhia hi (migration).\nA beisa kum (30-40) pawl a khangno a zinkhia a tamzawte in kawlgam vaigam ah galkaptum in khuatuamtuam ah zi leh ta hongnei uh hi. A hangin, galkap tumtheihnang, I ci damnak leh, sum leh pai/ laitansang kisam khollo hi. Lo khawh na (sing tang nun tak na) tawh a tate Yangon, Mandalay cih khua pi te a University te ah sang a kah sakzo kitawm mahmah hi. (Product of Chin State = Soliders). Tua a hihman in, tuahun a ih ma kai a tamzaw te zong galkap officer te mah honghipah hi.\nA bei sa kum (20-30) kim pawl ciang in, sum bawl a khualzin hongthang leuleu hi.\nTuma kum (10-20) kim a kipan, Biakna lam khanlawhna tawh kizui in Pawlpi tuamtuam hongtam semsem a, Laisiangtho sang kahdingpen hong popular mahmah leuleu hi. (Product of Chin State = Pastors).\nTuhun ciangin ei Zomi te zong Pasian hong hehpihna tawh Leitung mun tuamtuam ah I kizel pianpian ta hi. Khua pi pawlkhat bang ah, a za lom lom in ki teng ta hi. A bei sa hun in ei Zomi lak pan vai tuam tuam (Pilna sin,Embassy ah nasem, Conference/meeting kah etc.) tawh gam dang ah a pai neng neng I om hi. Tu hun ciang in, gam dang pai a tam zaw (>95%, ka up mawh na) pen ih Nuntak na a hak sat luat man in (vanlam, leilam, tuilam tawn in) ih pian na gam leh lei, ih innkuan leh ih mipih teng nusia in phut theih bang bang ki phu a, gam dang a ki pai a hi hi.\nIh theih sa mah bang in Ih omna/pai na gam khem peuh pen ih Kawlgam sang in a na khang to zaw na hi pah hi (a tawm pen in, Ih gam sang sum zon na baih zaw). Inn pan ih kuan khiat cil in gam dang ah va teng suak ning cih khen sat na tawh a pai mi om/tam lua ding in ka um kei hi. A hih hang theih loh kaal in hun hong bei han han in, ih omna mun tek ah ki ngei na seh/nuam kisa (settle) nuam pian ta hi.\nA Innkuan bup a teng zo te(tun khit ciang innkuan pih nei te) bang in, ta te mai lam ding khual na tawh ten suak ding a a khen sat vi ve hi ding in ka um hi. Hih bang a ih tun theih man in zong, inn lam a ih nu siat ih innkuan , pawlpi leh ih khua ih tui in zong a tawm leh a tam in hong nop tuam pih uh a hih man in lungdam huai hi.\nTu hunk hang thak Zomi te zin na (migration) pen a hi ding thu mah a hi hi. Ih thuak khak hat sat na tawh ki tuak in, a ki zin khia hak cih zawk ding hi. Ei Zomi te a pan tawm hi hetlo hi hang. Tu ma kum za val peek pan UK, Europe leh gam tuam tuam pan mi tam pi te in gen theih hak sat na tuam tuam hang in a nuam zaw gam (Gtn: USA, Canada) ten a na zuan uh in tu in innteek na suak ta uh hi. Tun mi khe khap a zui ding a, a ki pan te hi ta hi hang.\nIh Pu ih Pa khang a ki pan ih khua leh ih tui nusia a, a ki zin kawi kawi na teng sung pan, tu hun in a gam la pen mun ah a ki zin hi ta hi (Kha pi tung kah lai ding I hih kei leh hi sang a gam la zaw ih zin nang om nawn lo hi). Hih bang a ih ki theh thangna teng sung pan in ih tun tun na gam tek ah, mi khua suak, mi lawh cing (successful, fruitful) ih suah nang in ih neih sa ih hun, pilna, thatang khem peuh (resources) ih zat siam mah mah ding hong kul ta hi. Tua bang in ih zat siam kei leh i tun na mun mun ah a niam pen din mun (na sep hak sa, tha man tawm ngah pen) pan ki suak ta baih lo ding hi.\nTua a hih man in gam dang ah a tung sa sanggam ta ding in a nuai a, ka ngaih sut khak thu te hong pulak nuam hi.\nStep 1: Ih tun cil a hih man in, inn lam a ih nusiat, ei hong muang /ngak a om ih inn kuan pih te nek tawm ding vai hawm sak hong kul ma sa kha ding hi. Tua a hih man in Sep theih peuh peuh sem in bang tan hiam khat ih huh ma sak ding ki sam hi. Tua bang ih Sep kawm in ih om na gam I ngei na leh pau leh ham zong ih tel/siam nang han ciam kul ding hi.\nStep 2: Ih nu siat te neek tawm ding ih muh zawh ciang mai lam ah a taang zai zaw in na ih sep zawh nang leh a khang to sem sem ih ki sap na (growing needs) te ih sik zawh nang in thu ih ngaih sut mah mah ding hong kul ta hi.Step 1 na ih zawh khit ciang in, ih utna/main gap na tawh ki tuak in a nuai a thu 2 sung pan khat zaw zaw tel ding in hoih ka sa hi.\n(a) Nasep dingbek a lungtung tading: Kei muh na ah khan tawn in, ih na sep ma sak pen (survival job) sep sang in ei ma ai tuam na sep (private business) khat peuh peuh, Gtn: Ann sai tuam tuam, Grocery store, Private Cleaning, Laundry service,…, cih bang ih sep kei leh ki khang to zo lo ding hi.\n(b) Pilna/Siamna a sinnuam tading: Ei ma ai tuam na sep sep ding ih uk kei leh pilna zong in sang hoih tak ih kah ding thu pi ka sa hi. Pilna/Siamna nei lo pi in kha sum hoih ki sang ngei lo ding cih ih theih sa tek hi. A diak in gam khang to te ah a tung sa te in deih na lungsim lian ih neih nak leh ih sin nop peuh peuh a ki sin thei/zo ding in ka mu hi. Lung kia lo tak leh han ciam tak in ih zop suak nak leh zawh lah ding khat zong om lo ding hi.\nIh tun tun na mun tek pan tawm vei sung in a lawh cing, mi a bang thupha ngah Zomi te suak in, ih nu siat ih mipih te a dom sang zo te ih suah zawh nang Topa’n thupha hong pia ciat ta hen! Dr. Thangboi\nPrevious: Pianpih Pau tawh Pasian Biak\nNext: Ka muhpak US Gamthu pawlkhat (29) ~ Awn Za Pau\nTulaai Leitung Thuthang Tuamtuam Updates September 17, 2015\nNLD in kumkhat sung in mipi’ lametna apia zohiam? ~ Cin Lian Khai\nTeek-le-Mo ~ Khat Thang\nRefugee leh Migrant kilamdanna bang hiam?\nVondeih Kep Ding – 19 (Pau Khan Kap)


url: =Topeak Mini 9 Miniwerkzeuge kaufen? | Mantel DE\nTopeak Mini 9 Miniwerkzeuge\nVoraussichtliche Lieferzeit: Diese Woche\n- Ilona 4 November 2020\nGelukkig nog niet hoeven te gebruiken...! Maar ga er vanuit dat het prima werkt wanneer nodig\n- Rolf 8 Mai 2019\n- Machiel 21 März 2019\n- Marc 8 Mai 2018\n- Maurice 20 März 2017\nIlona, 4 November 2020\nTopeak\tMini 9\t Pro\tMinitool 6\t Pro\tMinitool 10\t Topeak\tMinitool Mini 6\n6\tBewertungen\t 4\tBewertungen\t 9\tBewertungen\nQualität Besser Besser Besser Besser\nModell 9 Funktionen 6 Funktionen 10 Funktionen 6 Funktionen\n13,45 Ab 9,82 Ab 12,78 12,74


url: =Home Report ~ Lian Tuang :: ZOMI DAILY\nHome Report ~ Lian Tuang\nposted on 16 October 2017 at 8:32 am Lomkholna: Liantuang, News\nSangsiate in sangnaupangte khantoh theihna ding deihna tawh kha khat khatvei cih bangin a hunhun in naupangte thanemna thahatna le a gamtatzia thute nu le pate kiangah thu puak den uh hi. Tua pen Home report I ci hi.\nSiate leh nu le pate kikop in naupangte pil nading siam nading khantoh nading gel khop theih ding deihna ahi dingin ka lamen hi.\nTua Home report amuh ciangin nu le pate gamtatzia khat le khat kibanglo hi.\n1 ) Atate hangin a kipak mahmah om hi.\n2 ) Banghang hizah in hai lawmlawm na hiam ci in a tate a taigawp zong om hi.\n3 ) Report at na siate thuman kei ci in siate amawhsak zong om hi.\n4 ) Hih zah a na hai lawmlawm pen na siate gina lo lua hi ding hi a ci zong om hi.\n5 ) Report hoih in hoih takei leh bangmah a pau se lo zong om hi.\n6 ) Mailam ah kipuahphat mahmah kul in teh a ci zong om hi.\n7 ) Siate tawh kimu in hoih tak I hanciam mahmah kul in teh a ci zong om hi, cih bangin nam tuamtuam in khat le khat kibang hetlo hi.\nReport a tun ni a thupiang pen hih sang zong tamzaw lai ding hi.\nTedim Tonzang Cikha survey\nNungdeuh sungin Tedim Tonzang Cikha huamsung survey vai khat tawh kigamlum pianpian hi. Kilunglut tek cihna ahih manin hoih ka sa mahmah hi.\nTua survey sungah mipite nisim nuntakzia thukhenmangte thukhen zia, thuneite gamtatzia, hausa upate le mipi kizopzia, thukhunbawlte nasepzia cih bangin phungpi nam 4 siksan in dotna nam 40 val kihel hi.\nTua dotna te sungah nungdeuh a kilimgen thuno khat tawm en kik pak leng.\nMP te in Hluttaw innpi sungah bangsem hiam cih a theilo pen mipi 81 %pha cih ahi hi.\nHih tungtawnin ngaihsutna muhna tuamtuam kigen ciat hi. Ahuampi in gen ni cileng MP te tawh kisai mipite thutheihna niam mahmah hi cih thu hi ziau hi. Hih hangin thuneite le MP teng bek Direct a mawhsak theih taktak ding pen ong hi khin thei samlo kha ding hi. Thutuamtuam latuamtuam ban ah miipite I kisapna zongom veve kha ding hi.\nMipite thutheihna tualniamna ahang nam khat ( kipawlna khat, party khat, mi pawlkhat ) bek hi loin nam tampi akigawmna hi zaw ding hi.\nTua ahih manin hih dotna dawnna Data te hangin khat le khat I kimawhsak sangin mailam ah koi cileng gamvai mipite thutheihna khangto thei ding hiam cih kikup diamdiam huai mahmah zaw ka sa hi.\nHih survey pen sang saite home report bang ahih lian loh hangin zang theileng mipi ading phattuamna nengno khat om teitei dingin ka lamen hi. Ahi zongin I thusim nop keileh zong eima thu hi lel a ahi ding mah ahi hi.\nHih survey laibu pen tam kibawl zo loin thuneite, kipawlna tuamtuam makaite, biakna makaite, MP te le hih dan vaite alunglut mi pawl khat bek in kingah zo pan hi.\n(Hih survey pen British Council Myanma nasemte le Kumpilam, NGO, INGO (UNICEF, UNDP) te ading Research, survey tuamtuam abawl GDI te in zong survey kician khat in ong ciaptehsak uh hi.) Lian Tuang\nPrevious: Somalia gamsung Truck Bomb puakkhapna hangin asi mi 231 pha, 275 liam\nNext: Myanmar, Naypyidaw Airport ah thau pawlkhat kiman\nLungdambawl Thu laigil – 12 ~ Khaibawi\nTedim han tuahvaiding kikupna kineiding\nMeileng sungah Durian puatheilo ahih manin, Station ah khehkham in nesukpah\n“Asylum-seeker Card” leh “Refugee Card” ih cihcihte bang kilamdang?


url: =Dongtuak Huhna Piate Mel Muh Nuam ~ Hau Za Cin :: ZOMI DAILY\nDongtuak Huhna Piate Mel Muh Nuam ~ Hau Za Cin\nposted on 23 August 2015 at 8:05 pm Lomkholna: Article, Hauzacin\nDongtuak Huhna Piate Mel Muh Nuam\nZogam leh Kawlgam ah tuikhanna hanga dongtuak Zomite thu leh la in internet sung khempeuh luah in dim zihziah a, tuahsiatna tuakte inn leh lo, amau mel mahmah zong kisuaksak zihziah hi. Tua banga lim leh maan tuamtuam a kisuaksak zihziah lak pan in dongtuakte huhna piate maan zong hong kisuaksak zihziah hi. Huhna piate mel ka muh sim in ka lungsim ah lungdamna siktui hong phul in ka nehno thei phialphial hi. Huhna pia theite a hampha hi a, piaknopna lungsim a neite mi hampha leh mi enhuai penpente hi ciin ka ngaihsun hi. Neih leh lam kicin mana piak ding hileh Zomi sungah dongtuakte huhna pia zo ding mi tampi ki om khollo maithei hi. Ahi zongin lungsim tawng pana hong pai itna tawh hong semkhia, khut tawh piakkhiatna ah Zomi te nasia takin kalsuan ihih manin thupi kasa hi.\nLamka pan dongtuakte adingin lasak pawi kibawl cih khawng ka zak ciang in ka lungsim ah thu tampi hong kilang hi. Zogam tuahsiatna thuak Zomite pen a tamzaw cikmah in Lamka khua mite in a muh ngei ding uh ka um kei hi. Zosuan Tuailai Khawmpi ma a Manglai Hilh dinga hong paite in Zogam hong mu kha bek ding uh a, adangte in hong mu ngei in ka um kei hi. Ahi zongin mi khat, sa khat, suan khat, beh leh phung kikhat, pianna laigui zom hi hang cih pen gengen kullo in mi khempeuh in a theihsa ahi hi. Tuate hang mah in cikmah a kimu ngeilo, kithei ngeilo, kikhawl ngeilo leh kithuza ngeilote zong innkuan khat bang, veng leh pam bangin kihuh in kithuakpih liailiai in tuahsiatna ah dingkhawm, kidomto liailiai ihih manin nakpi takin lungdam huai ka sa a, ka lungdam takpi hi. Topa in cik ciangin sak leh khanga om Zomi te hong gawm in Thukizakna khat zingsang sima sim ciat thei dingin hong kisiam tam ka cici hi. Zogam hong paal ciangin Zawngtah nangawn a kung ah kikah nawnlo dinga, Helicopter tawh kilo in, gatam leh vaimim zong leitungah a lim penpen in kihuanta ding hi cihte hong tangtunni ding kingaklah semsem hi.\nZogam dongtuak huhna pia leitung kiuli panin hong kibehlap in a theikha, a za kha khempeuh in a huhlo, a thuakpihlo, a huhlo ding utlo in kikalsuan ciat hi. Hih banga i kiphawk limliam ciangin mihingte hong bawlpa in minam khat in hong bawl ahih lam i phawk semsem hi. A huhte mel muh nuam a, a piate khut etlawm a, a semte a gimte zahtakhuai uh hi. I septheihna ciat ah, i pan theihna khempeuh ah pang in i mipih i sapih vive ahih manin kuamah pataulo in i kikoih ding hi.\nKhuabup a tuahsiatna tuakte huhna, domna, inn leh lo kisiate dinpihna, nek ding dawn ding nei paklote tawh ankuang umkhawmna, silh leh teen khat zong huai manlo a taikhiate puantuamna cihte khempeuh hong semtheisak Pasian bekmah ahi hi. A mun ah omte in gim leh tawl gen hetlo in kuankhia uh a, sum leh pai zong theite in it hetlo in i piakkhiat ciangin a kidingkhiazo ahi hi. Tua bang dinga Topa gelna omsa hi ding cih ka um hi. A tuakte in zong ‘Ka Zomipihte tawh om ka hih manin bangmah ka kisam kei ding hi’ cih lungsim tawh pataulo, lungkialo, thanemlo in ding dinguh hi cih ka um hi. Tua mah zong hih laisim khempeuh leh a huhtheite in i sep ding ahi hi.\nTalent tuamtuam i neihtek mah bangin i septheihna a tuamtek ahih manin eima septheihna mun ciat ah thasan in lunghiang hetlo in sem khawm den ding hi hang. Topa muangin sem peuh leng Amah in Zogam leh Zomi a gahpha zaw in hong laamto kik ding hi.\nPrevious: Zomi te Pa That Tomkhom guanding maw\nNext: Nu ka gilkial\nWA gamsung Tapidaw te kibawl siatna (tunai thupiang)\nMyanmar, Lashio ah Bomb puakkham, Bank nasem mi 2 si, tampi liam\nGamnuaimi te’n Jammu & Kashmir ah galkapte phualsuam ~ TK Lian


url: =Start Over You searched for: Subject Newsletters ✖Remove constraint Subject: Newsletters Subject Neighborhood and Community Associations ✖Remove constraint Subject: Neighborhood and Community Associations Subject Rental housing--Law and legislation--New York (State) ✖Remove constraint Subject: Rental housing--Law and legislation--New York (State) Subject Rental housing--Law and legislation--New York (State)--Handbooks, manuals, etc. ✖Remove constraint Subject: Rental housing--Law and legislation--New York (State)--Handbooks, manuals, etc. Subject Landlord and tenant--New York (State) ✖Remove constraint Subject: Landlord and tenant--New York (State) Collection The New York State Tenants & Neighbors Coalition Records, 1970-2002, bulk 1970-2002 ✖Remove constraint Collection: The New York State Tenants & Neighbors Coalition Records, 1970-2002, bulk 1970-2002 Digital Selections Online access ✖Remove constraint Digital Selections: Online access Names The New York State Tenants and Neighbors Coalition ✖Remove constraint Names: The New York State Tenants and Neighbors Coalition


url: =Rotho Sangenic Tommee Tippee MK3 Maxi napkin twister napkin pail | Skinflint Price Comparison UK\nWish lists · Top-100 · Trends · New best prices · List of merchants (only Changing Accessories & Care) · · Login/Register\nSkinflint (UK) » Home & Living » Babycare » Changing Accessories & Care » Rotho Sangenic Tommee Tippee MK3 Maxi napkin twister napkin pail\nRotho Sangenic Tommee Tippee MK3 Maxi napkin twister napkin pail from £ 92.91\nCapacity: approx. 55 Diapers  for MK3 garbage bags (refill cartridges) suitable  Special features: odorless bag removal\nListed since: 2009-04-08, 2:58pm\nProduct: Rotho Sangenic Tommee Tippee MK3 Maxi napkin twister napkin pail\ncredit card £ 22.28.\nTommee Tippee 25049 0001\nTommee Tippee Nappy Wrapper Maxi (Baby Products)\nPrice updated: 2017-11-24, 9:25:10am


url: =Ruby in Zoisite Heart Necklace\nRuby in Zoisite Heart Necklace. 7/8" heart pendant on 18" Stainless Steel chain or 18" waxed cord\nRuby is a powerful heart stone, opening and activating the Heart chakra. Ruby protects against the loss of heart energy, and dissolves emotional congestion. A powerful healer, Ruby heals and balances emotions, making the holder more emotionally aware, as well as helping them to connect to others emotionally. The intense and vivid energy of Ruby stimulates loving emotions, helps with the expression of love, and can facilitate states of passion and bliss. -HealingCrystals\nChain Type -- Waxed Cord Stainless Steel


url: =Paul Leh Barnabas Kikhen Na ~ MUC\nPaul Leh Barnabas Kikhen Na\nAdmin 10:05:00 PM Articles, Religion Articles\nJohn Mark hangin lungkimlohna by Pastor Thang Siangh\nPaul, Barnabas leh John Mark kithuahin missionary pai uh hi. John Mark pen masuan tunlopi-in Pamphylia khua a tun ciangin ciahkik ngiau hi.(Acts15:39-41) Paul in, John Mark pen mi-muancing hilo hi, ci-in ciamteh hi. " Bawng lokhawhna len-a a nunglam ente in Pasian gamtawh kituak lo hi" Luke9:62 acih bangmahin naseem dingin cing lo hi, ci'n ngaihsun hi. Eite upna hangin Pasian(Zeisu) min thangsak ding a, Zeisu hangin eite inzong minthanna ngah ding ihi hi, tua dingin kipiak sawmlo hi, ci hi.1Tim1:12. Pasian neihsa keem dingin thuman salo hi.1Cor 4:2. Thupoimawh mahmah laitakin ciampel theipa um lecin naha kitan ding a, na kheguh nalawitan ding hi, acih paunak tawh kituak sa hiding hi. Proverbs25:19.\nMissionary a kuankik ciangin Paul in Mark deih lo hi. Barnabas in tonpih nuamlai hi. Hih thu hangin nasiatakin kinial uh hi. Laisiangtho sungah "'mikhat ama kampan thuzakna omlo-in thukhen loding, " ci hi.( Proverbs 18:17). Tua ahih ciangin Jerusalem Council kitun uh hi.\nJerusalem Council Nungzuipite thukhendan\nJerusalem Council in amaute nih pen kua maan, kua maanlo, ci-in thukhen lo uh hi. Paul panpih leh Barnabas panpih ci-in kikhen lo hi. Bang hang hiam cihleh hihthu pen upna langpang hilo hi. Lungdamnathu masuan mainawt nang deihluatman ahi hi.\nChristian kinialna -ah man leh manlo tawh thukhen ding ngaihsutin neilo uh hi. Nasepna ahi, Lungdamnathu mainawt nadingin panpih nading lampi zongzaw uh hi. Thu-um tuaktuak kuamah puapaih ding leh danpiak ding om lo hi. Paul gumnuam leh Barnabas gumnuam kikhenlo hi. Abeh aphung sunglehpu hihna khawng sihsanin neilo hi.\nUpna ah kipumkhat hi. Kipawlna Organization zong langpan hilo hi. Ahih hangin kipiakzawhna kikimlo hi. Naseem khawm theilo hibek lel ahihmanin, Paul leh Silas kithuah sak hi. Barnabas leh John Mark kithuah -in naseem uh hi.John Mark pen Barnabas sanggam hikei, christian lungsim tawh pantah nuam hi, a ci zong om hi. Hih kikhenna pen Pasian in Ama-gam zaina dingin zang thei hi.\nPasian vaihawmna itheihloh tampi om hi. Mihingte in thusia bang-a imuh tampite pen, nasepna tangzaina ding hizaw thei hi. M leh C vai zong Jerusalem Council kitun hizenzen leh hong koici thapiak zen tam, ut huai kasa mahmah hi. Paul leh Barnabas a kikhen khit ciangin amau masuan ciat nawtin nakpitakin naseem uh hi. Gal bangin kimu se nawnlo uh hi. Gupna ngah ding leh ngahlo ding khawng tawh kikawk nawnlo uh hi.\nSilehsa tawh kinungta ahihmanin Pawlpi lusu-in, Pawlpi a dinkhiatna bang deihna hiam, ci-in phawk nawnlo thei hi. Thuhoih deihna hang tawh kikhenna leh kinialnate pen Pasian in ahoihlamin hong heisak thei hi. Ahi zongin lungsimtawng a om kamtawh kipaukhia khempeuh Topa thukhenna mai-ah kitangko kik ding hi.\nTuhun Christian LeaderThukhenna\nTuhun Pawlpi makaite leh Jerusalem Council members ahi, nungzuipite ngaihsutna kibang nawnlo kha ding hi. Pawlpi makai siapite pen Judges Jury, Court Lawyer tawh kibang zaw thei hi. Pawlpi Executive Committee Meeting pen thukhenzum bang hilo ding hi. Mawhna danpiakna committee hilo ding hi. Mawhneite sukgawp nading, Pasian in, makaite tungah power pia ngeilo hi. [Helper, Comforter, Councellor, Guide, Lead] Huh ding, Thapia ding, Kikuppih ding, Makaih ding ahi hi. Lungdamnathu langpang lo khempeuh,sepdan idea kibang takeileh,Pasian naseem ahi uh hi.\nChristian Pawlpi sungah biakna-mi mahmah makai mipilte idea kibanglo hi. Pawlpi leh Pasian-gam zai nang nasepzia muhna tuamtuam om hi. A lui nate kicimtak hi. Lampi thak tawh kalsuan nuam uh hi. Biakinn model tuamtuamin kilam hi. A tungzeuzau pen Pasian san'theih model hituanlo hi, cita uh hi. Platform leh pulpit zatzia, mipi tutna setting bawl zia, hun-gelzia leh hun-zatzia kibang lo hi. Thunget zia kilamdang hi. Pasian-min pahtawina lasak ciangin gamtat-luheek zia kibang lo hi.\nOrdain pastor piakdan nangawn kilamdang hi. Kawlgam ah Ordained ngahsa khempeuh in Annual kikhoppi hunkhat ngakin khutnga -in ngen hi. Kei omna Conference ten laisiangtho sangtuak degree ngahsa mikhat samin tuiphum khinsa teng in thungetsak ziahziah uh hi. Conference khat leh khat kibanglo hi. Numei ordained a pia om a, a nial zong om hi. Hihte pen Lungdamnathu sungah naseemte kalsuan zia tuamtuam ahi hi. Kei nangawn kadip hongkua sak lai hi.GC,UNion, cihkhawngin buaipih nawn selo mawk uh hi. Kawlgamah bel maanzaw takeileh Administration power tawh kilencip lai hi. Leitungbup mukimlo Kawlgam ciang bektawh omlaite aadingin buaitham cing mahmah tampi om hi.\nIdea khat leh khat kilamdang hi. Pawlp Associatian khat omsa sihsanin Pasian gam zai nang seem ding maw, autonomy local church movement zangin naseem zaw ding, cih thu tawh kisai Protestants dangte sung ngaihsutna question lian mahmah khat ahi hi.\nThuzui mite kipumkhat ding Zeisu in nakpi-in thungen hi. John17:21. Tua mah bangin Paul in Corinthian pawlpi hanthotna nei kik hi. " Sanggamte aw, note khempeuh in kikhenlo-in lungsim pumkhat sungah awkhat lawngkhatin suakin paubanna omlo-in khat leh khat nakizopna ding un Topa Zeisu Khazih mintawh kong thum hi."(1Corithian1:10)\nPaul in Mark pen kikholhpih dingin a deihloh hangin, Christian sanggam Pasian naseppi mahin ciam teh hi. Amah tawh a semkhawmlo khempeuh gal bangin ciamteh tuanlo hi. Pasian naseem theilo ding dongin khaktan ding hanciam lo hi. Nuntakna suksiat sawmlo thamlo-in Christian sanggam hihna thanem sak lo hi. Colosian laikhakna sungah, Paul in, Timothy kiang ah , "nong pai ciangin John Mark zong hong tonpih in," ci-in vaikhak hi. 2Tim4:11 Paul aadingin John Mark pen a ngaihhuai Khazih sungah sanggam hoihkhat hong suak hi.\nPasian in Ama Pawlpi sung kilamdanna leh ngaihsut kibatlohna khempeuh Lungdamnathu tangzai nadingin zang thei hi. Pasian pen leitung mipilte tungah kinga lo hi. Zaliatna minthannate leh hauhna tungah lungdamnathu nga ngeilo hi. Amamin paulam a nungta kha khatbeek mansuah lo ding hi. Pasian tate pen leitung aana neite teel hilo hi. Zeisu teel ahi hi.\nNumei kizuak khat, Zeisu in hopih hi. Amah pen suangtum tawh denlup ding sazian sungah kihel pawl ahi hi. Zeisu in, pasal-5 nei zo teh, vasam in, ci hi. Kamsang ahih keileh Pasian zat mikhat hiding hi, cipah hi. " Kapate un hih mualtungah biakna bawl uh hi, note inbel Jerusalem bekah kibia thei hi, naci uh hi," a cih ciangin, " ---Numei aw, hong um in, hih mual tung zong hilo, Jerusalem zong hilo, Pa a biate in thuman thutak tawh biak ding hi.---Maantak a Pa a bia nuamte in, lungsim leh kha tawh biakhun hong tung ding hi, tu-in hong tung zo hi" ci hi. John 4:20-24.\nPasian biakna, vantung innkuan suahna pen lungsim leh kha hong kingen hi. Biakinn nuam sungah biakhun om hi. Nipi-nuai khataang nuai-ah biakhun om hi. Mualkawm suangkawmah biakhun om hi. Biakinn kiu suang Zeisu omna khempeuh mun-muanhuai ahi hi. Eite tunna munkhempeuhah Pasian min thangsak dingin hanciam ni. " But the our cometh, and now is, when the true worshippers shall worship the Father in spirit and in truth: for the Father seeketh such to worship Him. God is a Spirit: and they that worship Him must worship Him in spirit and in truth."\nKhutzaak deda-in vantunglam ento aa thungen om hi. Leilakah bokkhupin thungen om hi. Khutkuak dawh kiukiau aa ngen om hi. Khukdinsa aa thungen om hi. Biakdan ngeina tuamtuam a om zongin, Pasian deih pen lungsim taktak ahi hi. Kuamah ciat in, Zeisu hong nget lungsimtakpi leh kha tawh kidim biakna tawh amah nai ciat ni. Topa'n thanemna khempeuh Khasiangtho tha hong dimkik ta hen.


url: =Al Qaeda makaai Ayman al Zawahri in Kawlgam gal bawl sawm :: ZOMI DAILY\nposted on 6 September 2014 at 7:47 am Lomkholna: ArtistSuan, Myanmar, News, World\nLeitung aa angongtat migilo terrorist Al Qaeda te makaaipi Ayman al Zawahri in India gamah , ama i gal-uk Al Qaeda group i abameng (brand) khat kiphuanthak in, Kawlgam, Bangladesh, leh India gamteng (target) in koih aa galbawl in buluh ding ahih nathu, taangko khia ta uh ahi hi.\nSeptember ni3 ni Online pan minutes 55 apha video file khat pan Kawlgam, Bangladesh, Assam, Gujarat, Kashmir gam teng aa,om Muslim te ding thangah ahuai mahmah thuhoih , thuthak (Good News) khat suak in, tua galhang galkap thakte in, Muslim te ki bawlsiatna leh ki nenniamna te pan hon khia ding hi ci’n Ayman al Zawahri in gen khia zong ahi hi.\nA gen bekna khat ah, Syria gam leh Iraq aa tu sawng teng hong thakhauh mahmah aslamic gam thak abawl sawm Islamic State of Iraq (ISI) te in, Islamic galvai Operation abawlnate ah, Al Qaeda te i makaihna te tungah, hong to/ hongkona (Challenger) nate kathukim kei uh hi zong ci hi. IS te makaaipi Abu Abu Bakral-Bagh dadi in amah leh amah (Caliph) galkap mang lian pen leh kumpi zahkhat in kivawh in kigen aa, Muslim minam kici khempeuh mah in ama khut nuai ah aom nading ngenzong ci uh hi.\nIS group te in 2013 kum Al Qaeda makaaipi -Ayman al Zawahri te kiang pansa hong kikhen khia un, Syria gam sungah lut in, tua lai aa Abu Abu Ab Bakral-Baghdadi i nungzui galkap teng ngawngtan sak in, biakna vai paulap kawm in kap cimit gawp leh, nasiatak mithakna leh cimang liang in vatpaai mang zong ahi hi. Khuanung ah ama uh makaaipi hong suak-kik zong ahi hi.\nTua atung aa om thu teng hang mah in,Muslim mitawm thamte tungah minam khenna azangh Kawlgam Rakhine State saklam aa, Rohingya te tungah, namniam leh bawlsiat athuak U Thein Sein Kumpi te tungah zong, lungkimlo uh ahih manin, Kawlgam aa ding apatauh huai ban thamlo alau huai lo apha mawh thu khat leh (Challenge) khat hongsuak ahi hi.\n2011 kum America Special Forces (Navy SEALs) te’n sa bang aa abenglup/ athalup Leitung Al Qaeda makaaipi Osma bin laden leh akhut nuai mi Ayman al Zawahri aza laih in nasiatak hong kipan thak kik zong ahi hi. IS group bang Islamic gam kek nading Al Qaeda makaai te’n bang hunhun in tupna/ ngimna neih ngeilo in, ama uh ngaihsut lungtuppi in US leh nitum nalam gam te (target) in neih in kap in susia den ding cih bek thupi ngaihsut uh ci hi.\nNewyork khuapi aa World Trade Centre pi ahi Twin Tower pen 2001 September 11 ni asuhsiat cipna in Al Qaeda te i alian pen galkapna Operasion hong suak ahi hi. Ayman al Zawahri pen tua hun lai Al Qaeda te anihna makaai khat in leitungin thei mahmah ngei ahih banah, amah aman zo te US $ 25 million piak dingin US te’n taangko khia uh zong ahi hi.\nPrevious: A man tam zen si ~ T. Sawm Lian\nNext: Mihingsa a kine takpi mah hiam?


url: =Updated :: Topic: 1st Pasidungog Festival (1/1)\n1st Pasidungog Festival\nTOPIC: 1st Pasidungog Festival\n1st Pasidungog Festival\t2 years 8 months ago\t#31\n1st Pasidungog Festival - Mainit, Surigao del Norte\nPasidungog Festival 2015 is a street merry making celebrating the feast of our Patron Saint Sr. San Nicolas de Tolentino showcasing the culture, heritage and talents of every Mainitnon. This is also a way of expressing our gratitude to our Creator for the abundant blessings and deliverance from calamities through creative colorful dance , pomp and pageantry and festival street revelry.\nThis years celebration will take its center stage on September 19, 2015, which highlights the following: 1:00PM - 4:00PM Street Dancing and 6:00PM - 10PM Final Showdown at SNA Ground with the fetival theme "SAJAW HALAD PASALAMAT KAN SENOR SAN NICOLAS DE TOLENTINO"\nLast Edit: 2 years 8 months ago by mrsimple.


url: =Zambia gamah sangnaupang tawh Sex azangkhawm Teacher 23 kikhawlsak ~ ZD :: ZOMI DAILY\nposted on 4 February 2017 at 9:52 pm Lomkholna: News, Sawltak, World\nZambia gamsung ah 2016 kumsung in sangsia Teacher te’n sangnaupang tetawh Sex nazangkhawm uh ahih manin, sangsia mi 23 nasep kikhawlsak cih Xinhua News Agency in genkhia hi. Sangnaupang pawlkhat agai naupaai zong om uh a, pawlkhatpen “Sexually Abuse” ci’n zawhthawhthu tawh aki bawlsia zong om cihi.\nHihvai tawh kisai Zambia Gorvenment Agency khat in atheihkhiat ciangin kancian uh a, 2016 January kha panin December kha kikal akikhawlsak sangsia pen mi 23 apha cihi. Sangsia khat ii “Terms and Conditions of Teacher Services” tawh kituaklo ahih manin nasep akikhawlsak ahihlamzong gencianna nei cihzong Zambia News and Information Service (Zanis) pan kiza hi.\nHihvai akankhia makaikhat ahi Jennifer Chiwala ii genna ah 2016 kumsung bekbek in sangnaupang tetawh alumkhawm akikhawlsak sangsia pen mi 23 pha uhhi. Tualak ah sangsia 10 te in sangnaupang te gaisak uh a, adang 13 te ahihleh sangnaupang te lupkhoppih ciangbek hi in agai omlo cihi.\nHihbang buaina pen Lusaka Province leh Luapula Province te ah omlo hi cihzong genkhia hi.\nHihvai tawh kisai in kumpi thunei te’n hoihtak in kancianna bawllaiding uh a, Report kiciantak in pulak khiading uh cihzong genkhia hi.\nNungkhasung in Northern Zambia aom numeite bek kahtheihna sanginn Girls’ School khatah sangsia te’n sangnaupang te zawhthawhbawl uh, Sexual Abuse om cih akitheih ciangin kumpi thunei te’n kancianna Investigation bawl uh a, hihbangvai aomlam aki theikhia ahihi.\nMipi theihpihluat kholloh in hihbangdan buaina aomthei himawk hi. Natheihkhak aomleh kumpi thunei te ahunlap in zasakpah in, naupang tampi te nuntakna ahonkhia nahiding hi. ZD Sawltak #zomidaily\nPrevious: Naupang kum 15 khatin “Pa aw, sileng nuamsazaw niteh” ci’n amahleh amah kithat ~ ZD\nNext: Zomi Pupa’ Ngeina ~ Pu Zokhai\nMexico ah Selfie kizaihsawm nungakno nih vanleng in nawkkha in si ~ ZD


url: =Pasal khat alu ah temta kiphutsa in amathu in zato zuanzo :: ZOMI DAILY\nposted on 22 November 2018 at 8:15 pm UTC+9:30 Lomkholna: News, Sawltak, World\nPasal khat alu ah temta kiphutsa in zato kilakding in Bicycle tawh amathu in pai\nPasal khat alu ah temta kiphut vevasa in zato ah akilakding in amathu in Bicycle tawh paizolai ahih manin lamdang kisa mahmah cih Daily Mail pan kiza hi. Tua thupiang pen Africa, Cape Town ah abeisa Monday (Monday 19) ni in thupiang ahihi.\nTemta tawh alu ah akidawtpa pen amin Shaun Wayne kici a, kum 34 aphakhin khat ahihi. Amahpen nasemding in Bicycle tawh apailaitak in pasal 2 takin lamkal ah na umcih uhhi. Tua pasal 2 te’n Bicycle suhsawm uh a, ahi zongin akitomgawp ciangin alu ah damiah khatpa in temta tawh dawtpheikha hi.\nTuabangin alu ah temta tawh akidawttum khitciangin tuapa pen amathu mahin Bicycle tawh taivingveng in zato khatah kilak hi.\nAlu ah temta letmat 6 asau khattawh akidawt hi a, alu ah akiphutsa mahin Bicycle tuangkawm in 800m bang apaikhit ciangin zato ah kilakthei hi.\nZato atunciang in zong Doctor te aman khatpeuh aomtammaw ci’n awdam taktawh ki niamkhiattak in hongdong hi ci’n Dr. Brendan Venter in genkhia hi. Alu panin si tampitak luangkhia zihziah himahleh patau linglawnggawp cih omseselo hi.\nTuaciangin Tygerberg Hospital panin Doctore te’n amanlang in Emergency Surgery bawlsakpah uh a, tuapa pen bangmah buaina omlo, Stable Condition hi ci’n zato thunei te’n genkhia uhhi.\nAlu ah temta akiphut vevasa leh X-ray kizaihna Photo tepen lamdang kisa in, Social Media tuamtuam ahzong ki thehzak zihziah hi.\nHihbangdan alu tungah temta akidawtkha, zato azuanzo pen abeisa inzong thuthang kiza ngeihi. 2015 kumsung in Brazil gammi kum 39 aphakhin khat zusai “Bar” khat panin mitawh kitawngkha uh a, alu ah temta tawh kidawt hi. Tuapa zong amathu in zato zuan a, zato atuntheih nadingin nai 3 sungbang ahunsawt cihi. Tua nai 3 apai hunsungteng in alu ah temta tawh akidawk ahihlamzong phawkkhalo hi ci’n CNN te’n pulakngei uhhi.\nMore: China nupi khatin sangnaupangno 14 temta tawh dawtliamgawp\n2013 kumsung inzong China ah pasalkhat alu ah temta tawh kidawtkha ahih manin, amathu tawh zato akilakding in paingei cih Daily Mail te’n pulakngei uhhi. Sawltak #zomidaily\nPrevious: £50, James Watt leh Matthew Boulton\nNext: Open Letter to Global Zomi Alliance ~ Pu Pau Za Mung


url: =Global Buanli Family: Tulaai Leitung Thuthang tuamtuam updates Dec 13, 2013\nTulaai Leitung Thuthang tuamtuam updates Dec 13, 2013\n· Sea game ah Taekwondo kimawlna ademding a kiteelkhia Tg Siam Za Khai ahaang omlo pi in 12/12/13 ni in kidemsaklo in kiciahsakkik hi. Tg Khai peen Sea game ah Taekwondo ademtheihnading in Korea,Thailand gamte ah nasia tak in avasinkhin ahihi. Tuabek thamlo in tukum kha 9 kha sung in Indonesia,Korea leh Thailand gamte pan minphatna ngunpeek 3 avangahkhin ahihi.\n· Dr. A. Roy Medley, General Secretary of the American Baptist Churches, ABC Tulaaitak Hakha khuapi ah oma, December 14, 2013 nidong taamding hi. Chin State bup ah Christian suakmapeente ahi Pau Suan le azi Kham Ciang, Thuam Hang le azi Dim Kho Cing te khua khuasak zong zinkhading in kilam en hi.\n· Kawlgam sung ah thuthang tawh kisai pilna sinna saangkhat UN tawh pangkhawm in hongkhiat ding in kawlgam leh Piantit gamte in 12/13/13 ni in thukimna suaikaai ta uhhi.\n· Shan gam saklam Namsan khuakiang a kibusa Palong gaalkaap te leh Kawlgam gaalkaap te 12/13/13 ni in nasiatak in kikaap uha, Kawlgaalkaap 4 si in 8 naakliam mahmah uhhi. Tukha sung thukikupna neiding cih geelna aneih kawmkaal uh ah Kawlgaalkaap te in alom atang in luh uh ahihman in akikaap uh ahihi.\n· Asean pawlpi leh Japan gamte kizopna kum 40 acinna leh kimuhkhopna 12/13/13 ni in Japan gam Tokyo khuapi ah kibawl a kawlgam President U Thein Sein zong khawmpi kahding in Tokyo khuapi tungta hi. HIh khawmpi ah Japan PM Shinzo Abe leh U Thein Sein akimuh kawm in Japan in Kawlgam Dollar Awn 580 aleitawi nading thu leh Asean gamte $20bn aleitawina thu taangkokhiatna neiding hi.\n· Bangladesh gam te in Islamic makaai Abdul Qader Mollah 12/12/13 ni In akhailupna hang in mipi lungkimlo a, 12/13/13 ni in nasiatak in lungphona nei in inn,vanzuakna sai te haalgawp uh ahihman in mi 4 si in pawlkhat liam uhhi.\n· USA gam Colorado state ,Denver khuapi sung aom Arapahoe High School ah sangnaupang asia tetung a heh khat in 12/13/13 ni in sangsung kaap a, numei khat nasiatak in liam in thaukappa amah le amah kithat hi.\nPosted by Thang Khawm Pauzomi at 1:43 PM


url: =Tonzang Khua Tangthu. - Laibu Saal\nHome > Zogam Khua tuamtuam te Thu > Tonzang Khua Tangthu.\nTonzang Khua Tangthu.\nTonzang Khua Tangthu\nA sunga om Thute:\nA. THU PATNA\nKhua Omna Mun\nA Zaina leh A Saanna\nGun leh Luite\nA gah kine thei kungte:\nA teh, a paak, a gui kinei theite:\nInnsing (khuam leh singpek) ding a kizang theite\nInnlamna-a kizang theite:\nA nim den singkungte:\nGamsung-a po-tawm paakte:\nInn-a kiciing tawm pakte:\nAwmtal, leivak nam:\nMiksi kauphe nam:\nTonzang khua pen Khamtung Gam (Chin State) leilu lamah om a, leitung gamlim ciaptehna-in ci lehang Leilu lam latitude 23½° (Tropic of cancer) leh Nisuahna lam longitude 94° kituahna mun pawl ahi hi. Tonzang gam (township) kigamgitpih khuagam (]rKdðe<f) te pen nisuah na lam ah Kalay leh Tamu, leitaw lamah Tedim, nitumna lam ah India gam Assam State leh Mizoram State, leilu lam ah Manipur State cihte ahi hi.\nKhua omna mun pen khamkhai hihiai a, nisuahna khuakhung lam pan nitumna khuataw lam ah niam suksuk hi. A khua pen leilu leh leitaw kidungphah hi. Khuakhung lamah mualsang vive kikhung hi.\nTonzang khua a zaina 1 sq.mile hi a, khuagam (township) bup a zaina 1360.36 sq.miles ahi hi. Tuipi maitang (sea-level) pan pi 4,739 sang hi.\nTonzang-Tedim mawtaw lampi tai 26 sau a, Tonzang pan tai 3 a gamla Tungtuang khua kinawk hi. Tuk leh khal nuam takin kipai thei hi. Tonzang-Cikha mawtaw lampi zong om a, Tonzang pan Tuitum ciang tai 2, Nakzang ciang tai 7, tua pan Cikha ciang a kigawm tai 60 kiim pha hi. TedimTonzang-Cikha lampi pen Mangkang hun lai-a kisial hi-in Imphal dong kizom hi. Tonzang pan Phaitu tai 6, Phungtong tai 6 ciang mawtaw tawh kipai thei hi.\nNisuahna lam ah Zopi, Singsiatvum, leilu lam ah Takheuh, nitumna lam ah Mukhuai cihte kidawk phadiak hi. Singsiatvum pen pi 5,700 sang a, Tonzang kiim ah a sangpen hipah hi. Mukhuai mual pen pi 5,645 sangin a dawn zum ziuzeu a, a pangte ken mahmah hi.\nTonzang khuataw pek ah Meitei Gun luang hi. Meitei gun pen Meitei Gam (Manipur Gam) pan hong kipan hi a, Phaipi (Imphal) khua laizang pan hong luangin tua pan Thangsih khua leh Sialmei khua kikal tawnin Tonzang khuataw dong, leilu pan leitaw manawhin luang hi. Tua pan nisuahna lam manawhin Gunkhawm (Kalaywa) sak deuh ah Myittha Gun tawh kigawmin Tuikang (Chindwin) Gun sungah lut hi. Tonzang pan a kigal muhna, luika tunna munah Luangkual-lii a kici tuilii khat om a, a mun nopci mahmah ahih manin khangnote picnic pai thei zel uh hi.\nTonzang khuakiim ah Tuisawm, Tuizual leh Vialcian a kici lui gol thum om a, tuk leh khal tui tampi luang hi. Leilu lama om Tuisawm pan tuitha-khuaphia mei (hydropower) kila a, Tonzang, Tuitum leh Phaitu khuate khuaphia mei kipia hi. Tuisawm, Tuizual leh Meitei gun kituahna Naakzang kici munah mun zaangpi khat om a, tuibuh kiciingin tampi piang hi. Vialcian lui pen leitaw lamah om a, gun tawh kituahna munah mun zaangpi mah omin tuibuh tampi piang hi.\nGasiat lui, Han lui, Kongpi lui, Suangkhai lui cihte pen mualdang zui-a luang luineute hi a, Tonzang leh Mawngmual kikal ah om hi. Suangkhai lui pen suang lak-a luang hi a, tui vot kiuhkeuhin lim phadiak hi. Takheuh ah bual khat omin tuk ciangin tui kipek thei hi. Takheuh dawi leh Thahpuang dawi kisim a, Takheuh dawi in a lelh teh nidang zahin tui tam zo nawn lo, kici hi.\nTonzang ah khuahun lumlua lo votlua lo in, nopbek tak hi. Tuk, phalbi, khuakhal cih khuahun thum om a, Khuakhal hun a satpen laitak in 32°C ciang bang, Phalbi a votpen hun in 2°C ciang bang pha hi. Phalbi zingsang tuungin innka tungah vuk na kiain na kaang pheuphau thei hi. A votluat kum ciangin tuizawl dung zui-in a tawntawnin tui na khal thei hi. Lampi dung ah tangtel tampi om thei a, hong paikhiatna mun kithei lo hi. Khuakhal ciangin huih vot nunin khuahun nuam mahmah hi. Ahi zongin khat veivei huihpi nung thei a, singkung golpipi puk in, innkhum khawng zong leen'khia thei hi. Tuk ciangin meiipi in tuamcip in, sun laitak nangawn khua mial phial thei hi. Khuaphialep taang ziahziah in, vanging damdam in, kek zong kia zelzel hi. Guahtui a tawmpen letmat 52, a tampen letmat 81 ciang bang zu hi.\nKhanglui lai-a kipan innlusi in logam a tawm pen nih leh thum kinei tek a, khat a kikhawh lai-tak in, adang tegel kihawi phot hi. A tul ciangin adangte khat khit khat kikho a, tua kal in, a masa a lo tul pen ah singkung lopa na popo ahih manin khawhpha kik ta hi. Tua banga a kikhelh manin logam lei hoih den in, an zong kikham hi. Tu hun ciangin Kumpite in leicial tawh ding hong hanthawn a, Hanzang suk teng kumpi huan suak ta hi.\nTonzang lozaute lak ah, Phaipi, Sekken, Bilei, Bizang, Aizang, Khuamun, Hanzang, Bawnghu, Suangluang, Tonzang, Tualpi, Zangtawng, Khauzang, Zopi cihte minthang in, lo ciing tampi kikho a, an zong tampi piang hi.\nTonzang gam ah vaimim mah kiciing phapen, kine phapen hi. Tua ban ah taang, beli, belawi, behiang, ga, baal, kawlkai, hakai, long, manta, mehthuk, zasan, mehkha, samphok, mai, tangmai, simai, maipuang cihte pupa khang in kiciing hi. Tu hun ciangin singmehthuk, mehnal, lo-uih san leh lo-uih kang, ankam namkim, leibe, bepum, aalu, sing-hakai, cihte kiciing behbeh hi.\nLo ah ahi zongin huan ah ahi zongin a gah nek theih ahi hai, sahawk, lengmaw, seekpi, manawi, meitei, kawlsing, singtangmai, nahtang cihte kisuan a, tu hun teh mang-kawlsing, thawhbat, pears, awza, nailungkung cihbang a nam tuamtuam kineih beh hi.\nTonzang gam pen gamhoih mahmah khat hi a, khuakiim khuapaam gampalak pen dum diuhdeuh den hi. Tua gamlak a po singkung lopate lakah a nuai-a kigelh teng tam phadiak hi.\nA gah kine thei kungte: Hai namkim, thei, sialthei, theithek, theihia, gamsuaklu, tuaiteng, bil, mui, go, hu, langla, taat, se-kung, mawng, hongma, lingmin, samphok, nisuh, baklawng, zawngtah, bokthok.\nA teh, a paak, a gui kinei theite: Tuaikiteh, pakngiam, naphui, anbong, anzang, aipak, aingek, singguithak, khaanglaang, lenmui, thaksing, lonamsia, sakol-khekhap.\nInnsing (khuam leh singpek) ding a kizang theite: Ngainaw, cingsing, langvon, siasing, sialgawl, tehno, singgi, singsan, vong, bil, khuum, taak, tei, hiang, aksial, hual, zuang, lungkhap, gum.\nInnlamna-a kizang theite: Gua, pumpeeng, bi, khautang, veihnamkhau.\nA nim den singkungte: Mawngsing, buangsing, zamzing.\nGanhing nektheih lopa namte: Lobual, taham, lolong, lopi, phai, thalsing.\nGamsung-a po-tawm paakte: Tuk , phalbi, khuakhal a hun hunin gampalak ah ama' thu-a po a, gamsung a zeem, a paak zihziah paak nam tampi om hi. Tuate lakah phuitong, ngeisok, ngaingaw, vau, unok, zozam, heisa, palpi, leidi, sial-ek paak, sikha paak, laidum, tumtai, lingpaak cihte tampen hi.\nInn-a kiciing tawm pakte: Tu hun ciang-in mun tuamtuam gam tuamtuam panin pak hoih tuamtuam kila in, kiciing a, kisim zo nawn lo hi. Ahi zongin pupa khang pek a kipan khuasung ah huang zepna, dai zepna in bi paak, gamsai paak, hainam paak, lingsi paak, thanglei paak, tedim paak, nipi paak, zan paak, singkung paak, ai paak, lengtong paak, sangpaakte kisuan hi. Innpi-tungnung huankhang dai a kisuan paaksante bang Lungdam bawl hunteh paak zihziahin khuagal kensan khawng pan en lehang puansan kipho bangin etlawm mahmah hi.\nInnsa: Inn-a kikhawi ganhing lakahbawng, sial, sakol, vok, kel, ui, zawhngeu, ak cihte kitam khawi pen a, vatawt, vakhu, kii, vamim, cihte zong pawl khatkhat in khawi uh hi. Tu lam ciangin ngasa zong kikhawi kawmkawm hi.\nGamsa: Tonzang khuakiim nai ah sakhi, sazuk, saza, sathak, ngal, zawng, ngau, ngia, se-al, sakuh, sangak, saphulip, gul, sumkuang, saham, tang cihte pawl kitam muh zawdeuh hi. Nidang in sapi a kici sahang, kamkei, vom, humpi ciang dong khuakiim ah kiman ngei zel hi.\nA dang gamsa mawkmawkte a nuai-a bangin a namnam in kikhen thei hi.\nVasa nam: Akpa, vagik, vavu, valah, vaphual, vamim, vaka, thangho, liando, baibek, sihbu, huihtun, heiho, khankha, lailen, vahui, tawlawk, vabukngak, daiva, kawlgit, gitta, nahkhawk, vasingdangtu, va-ak, va-uk, puakhop, thokawlong, vabak, zawlai, langbawm, gialgiak, phialphiah, lailen, vameipalh, vasi, vataak, valawi gawlgek, keisiing, simbu, khawhkhel, kipi, kimau, khu-eu, khu-un, musi, muvanlai, pengpelep.\nZusa nam: Zutang, zuhei, innzu, sansip, zulei, thete, bui, tangteuh, ciikpi, thankik, thaithek, sa-vokphual.\nAwmtal, leivak nam: Gulngawngsan, gulha, mualtan, gulvankah, sokpuang, sokval, thangtom, tangtel, liit, lungme, lungkhaap, sakhi-lunggam, hap, tangngol, phual, ballung, gualung, toktol, leihik.\nMiksi kauphe nam: Tanai, huanghua, mikvom, miksisa, lingkhaw, miksitawdel, miksisan, kauphe, sialkhum, dumde, tengte, vansial, khuangbai, cimci, siko, kau.\nKhuai nam: Khuaivah, khuaidawk, leikhuai, zawngkhuai, khuaitaangdep, khuaipi, khuaikai, tunpi, ngaltun, ngalthen, zanta, khuaithum, khuaimu, innciingkhuai, khuaipi tawlnga.\nKhenpi I : Tonzang Tangthu\nTaangthu Thuluui/Articles Tonzang Jubilee Laibu Zogam Khua tuamtuam te Thu\nItem Reviewed: Tonzang Khua Tangthu. Description: Rating: 5 Reviewed By: Cinpu Zomi


url: =Al Khānkah Python Tutoring - Find Python Tutors in Al Khānkah, Egypt\nResults 1-3 of 3 for python tutor al khānkah\nPython Tutors in Al Khānkah, Egypt\nFind Private & Affordable Python Tutoring in the Al Khānkah Area!\nDr. Gamal A. Private Python tutor in Al Khānkah, Egypt\nHanien E. Private Python tutor in Al Khānkah, Egypt\nAhmad E. Private Python tutor in Al Khānkah, Egypt